Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 607/11/8802	Košice I, 27.8.2012
EEČ : 2-63-203-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a ani inde si v období od 01.07.2008 až doposiaľ pravidelne neplní svoju vyživovaciu povinnosť na mal. XXXXX nar. XXXXX, a na XXXXX, nar. XXXXX, a to aj napriek tomu, že mu táto povinnosť vyplýva zo Zákona o rodine č. 36/2005 Z.z. a je upravená rozsudkom Okresného súdu XXXXX XXXXX pod sp. zn. XXXXX zo dňa 07.02.2011, ktorý nadobudol právoplatnosť dňa 03.05.2011, a ktorý ho zaviazal prispievať na výživu syna Kevina sumou mesačne vo výške 30 % zo sumy životného minima vždy do 15-teho dňa v mesiaci vopred k rukám matky XXXXX, čím takto vznikol za obdobie od 01.07.2008 do súčasnosti dlh na výživnom vo výške 1.694,46 €,
lebo zanikla trestnosť činu
Odôvodnenie:
Uznesením povereného príslušníka OO PZ  XXXXX - XXXXX sp. zn. ČVS: ORP-XXXXX z 06.10.2011 bolo začaté trestné stíhanie a dňa 13.10.2011   vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe, že: 
- v Košiciach a ani inde si v období od 01.07.2008 až doposiaľ pravidelne neplní svoju vyživovaciu povinnosť na mal. XXXXX, nar. XXXXX, a na XXXXX, nar. XXXXX, a to aj napriek tomu, že mu táto povinnosť vyplýva zo Zákona o rodine č. 36/2005 Z.z. a je upravená XXXXX súdu XXXXX XXXXX pod sp. zn. XXXXX zo dňa 07.02.2011, ktorý nadobudol právoplatnosť dňa 03.05.2011, a ktorý ho zaviazal prispievať na výživu syna XXXXX sumou mesačne vo výške 30 % zo sumy životného minima vždy do 15-teho dňa v mesiaci vopred k rukám matky XXXXX, trvalo bytom ul. XXXXX, XXXXX, čím takto vznikol za obdobie od 01.07.2008 do súčasnosti dlh na výživnom vo výške 1.694,46 €.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa, ktorému bol spis odstúpený z dôvodu príslušnosti, na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.

V priebehu skráteného vyšetrovania bolo do spisu zabezpečené čestné vyhlásenie poškodenej XXXXX, ktorá v ňom uviedla, že 17.07.2012 jej bola vyplatená dlžná čiastka na výživnom vo výške 2000.- Eur, a to v hotovosti od družky obvineného XXXXX. Podpis na prehlásení bol overený notárom. Túto okolnosť potvrdila aj vo svojej výpovedi z 08.08.2012.
Takto obvinený nedlhuje na výživnom žiadnu sumu.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor